CELEX: 32013R0631
Language: sk
Date: 2013-06-28 00:00:00
Title: Vykonávacie nariadenie Komisie (EÚ) č. 631/2013 z  28. júna 2013 , ktorým sa zrušuje nariadenie (ES) č. 546/2006 a vykonávacie nariadenie (EÚ) č. 233/2012  Text s významom pre EHP

29.6.2013   
            
            
               SK
            
            
               Úradný vestník Európskej únie
            
            
               L 179/84
            
         VYKONÁVACIE NARIADENIE KOMISIE (EÚ) č. 631/2013
   z 28. júna 2013,
   ktorým sa zrušuje nariadenie (ES) č. 546/2006 a vykonávacie nariadenie (EÚ) č. 233/2012
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 999/2001 z 22. mája 2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (1), a najmä na jeho prílohu VIII kapitolu A oddiel 1 písm. b) bod iii),
   keďže:
   
               (1)
            
            
               V nariadení (ES) č. 999/2001 sa stanovujú pravidlá prevencie, kontroly a eradikácie prenosných spongiformných encefalopatií (TSE) u zvierat. V jeho prílohe VIII sa stanovuje schválenie a následná zmena a doplnenie národných programov členských štátov zameraných na kontrolu klusavky, ak členské štáty spĺňajú určité kritériá stanovené v uvedenom nariadení.
            
         
               (2)
            
            
               V nariadení Komisie (ES) č. 546/2006 z 31. marca 2006, ktorým sa vykonáva nariadenie Európskeho parlamentu a Rady (ES) č. 999/2001, pokiaľ ide o vnútroštátne programy zamerané na kontrolu klusavky a dodatočné záruky, a ktorým sa ustanovuje výnimka z určitých požiadaviek rozhodnutia 2003/100/ES a ruší nariadenie (ES) č. 1874/2003 (2), sa schvaľujú národné programy určitých členských štátov zamerané na kontrolu klusavky. Takisto sa v ňom stanovujú dodatočné záruky, ktoré môžu členské štáty využiť pri pohybe oviec a kôz a ich spermií a embryí.
            
         
               (3)
            
            
               Vykonávacím nariadením Komisie (EÚ) č. 233/2012 zo 16. marca 2012, ktorým sa vykonáva nariadenie Európskeho parlamentu a Rady (ES) č. 999/2001, pokiaľ ide o schválenie zmeneného a doplneného národného programu Dánska na kontrolu klusavky (3), sa schvaľuje zmenený a doplnený národný program Dánska na kontrolu klusavky.
            
         
               (4)
            
            
               V záujme prehľadnosti a zjednodušenia právnych predpisov Únie sa v prílohe VIII k nariadeniu (ES) č. 999/2001 zmenenému a doplnenému nariadením Komisie (EÚ) č. 630/2013, ktorým sa menia a dopĺňajú prílohy k nariadeniu Európskeho parlamentu a Rady (ES) č. 999/2001, ktorým sa stanovujú pravidlá prevencie, kontroly a eradikácie niektorých prenosných spongiformných encefalopatií (4), stanovuje zoznam členských štátov so schváleným národným programom kontroly klasickej formy klusavky a zodpovedajúce dodatočné záruky, ktoré môžu príslušné členské štáty využiť pri pohybe oviec a kôz a ich spermií a embryí.
            
         
               (5)
            
            
               Zmeny a doplnenia nariadenia (ES) č. 999/2001 stanovené v nariadení (EÚ) č. 630/2013 sa uplatňujú od 1. júla 2013. Ustanovenia nariadenia (ES) č. 546/2006 a vykonávacieho nariadenia (EÚ) č. 233/2012 sa preto uvedeným dňom stávajú prebytočné. V záujme právnej zrozumiteľnosti a istoty by sa preto uvedené nariadenia mali tým istým dňom zrušiť.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Nariadenie (ES) č. 546/2006 a vykonávacie nariadenie (EÚ) č. 233/2012 sa zrušujú s účinnosťou od 1. júla 2013.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. júna 2013
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. ES L 147, 31.5.2001, s. 1.
   
      (2)  Ú. v. EÚ L 94, 1.4.2006, s. 28.
   
      (3)  Ú. v. EÚ L 78, 17.3.2012, s. 13.
   
      (4)  Pozri stranu 60 tohto úradného vestníka.